José Ricardo Díaz Pardeiro

José Ricardo Díaz Pardeiro, nado en Ferreira do Valadouro (O Valadouro) o 19 de novembro de 1944 e finado na Coruña o 7 de marzo de 2022, foi un escritor e historiador galego.

 Traxectoria 

Exerceu coma catedrático de Xeografía e Historia no IES Eusebio da Guarda da Coruña.
Publicou diversos libros e traballos de investigación histórica e colaborou en xornais como La Voz de Galicia e La Opinión, nos que analizou a historia da Coruña. Aplica a socioloxía histórica á análise da sociedade, tomando como fonte histórica o teatro, unha manifestación do lecer e do tempo libre que serviu para estudar a sociedade coruñesa desde 1882 a 1915, con resultados semellantes aos empregados con outras fontes económicas ou políticas.

Colaborou nos estudos sobre a figura do dramaturgo coruñés Manuel Linares Rivas, dirixidos por Fidel López Criado, profesor de Literatura Española da Universidade da Coruña. Realizou un ensaio sobre a figura de Wenceslao Fernández Flórez, Un escritor de pensamento liberal, no que estuda a ideoloxía do escritor de Cecebre a raíz da súa obra O malvado Carabel, que confirma o talante liberal e crítico de Fernández Flórez, en contraposición coa idea que del se tiña de ser un escritor de pensamento ultraconservador.

 Obras 

 La vida cultural en La Coruña: El Teatro, 1882-1915.Díaz Pardeiro, José Ricardo. La vida cultural en La Coruña : El teatro, 1882-1915. A Coruña: La Voz de Galicia, 1992. ISBN 8488254008 WorldCat
 Crónicas coruñesas.Díaz Pardeiro, José Ricardo. Crónicas coruñesas. Biblioteca gallega. A Coruña: La Voz de Galicia, 1994.  ISBN 8488254393 WorldCatBooks of José Ricardo Díaz Pardeiro en "Google Books".
 Miscelánea Coruñesa.Díaz Pardeiro, José Ricardo, Xosé Fernández Fernández e Jesús María Reiriz Rey. Crónicas Coruñesas. La Coruña: La Voz de Galicia, 1994. ISBN 8492124075 WorldCat

 Vida persoal 
 Casou con Carmen Queijeiro Suárez e é pai de Alba, Xosé e Azúmara Díaz Queijeiro.

 Notas 

 Véxase tamén 

 Ligazóns externas 

 Blog de José Ricardo Díaz Pardeiro

Categoría:Historiadores de Galicia
Categoría:Profesores da Universidade da Coruña
Categoría:Escritores de Galicia

Categoría:Catedráticos
Categoría:Nados no ValadouroCategoría:Nados en 1944
Categoría:Finados en 2022